section_heading: Povijest
paragraph_text: Rašpor su Nijemci spalili 10.08.1944. Kraj sela uz cestu nalazi se spomenik na kojem su uklesane riječi “One su se borile, hodile i nosile” u spomen na prvu oblasnu konferenciju Antifašističkog fronta žena za Istru održanu 22. i 23. srpnja 1944. godine u šumi Gozdac, pored sela Rašpora. Bila je to najmasovnija borbena smotra održana za vrijeme Narodnooslobodilačkog rata u Istri i cijeloj Hrvatskoj. Na konferenciju je pristiglo oko 3.000 sudionika, među njima i 1.500 žena, u vrijeme kada je u Istri bio velik broj vojnika 97. njemačkog armijskog korpusa. U tim okolnostima te su se žene probijale i došle u Rašpor.